Kita sing dudu ahli hukum waé ngerti yèn uwong sing ora dosa, ora usah mubang-mubeng golèk alasan werna-wer­na lan kanthi cara éthok-éthok lara lsp. Yèn wong pancèn bener, tetep waé angler. Sing salah mesthi sèlèh, sing goroh growah, sing umuk bakal ketekuk. SN mesthiné dudu akhir dra­ma njelèhi iki. KPK isih kudu kerja keras njiret para durja­na­né. Kita ngacungi jempol karyané KPK sing kasil njiret SN. Nanging KPK banjur bakal dadi dholim lan ora adil yèn banjur ngumbar para pelaku liyané bébas melenggang kang­kung kaya kasuss-kasus sadurungé. KPK ora kena tebang pilih. Wis cetha yèn penyebutan ing dakwaan iku ora mung asil kira-kira utawa ngarang, nanging mesthiadhedhasar sakora-orané bukti awal loro sing wis kecekel tangan. Kita uga isih ora lali karo kasus-kasus sing durung rampung kaya Wisma Hambalang, Bank Century.
